В съответствие с член 23, параграф 1, буква б) от Директива (ЕС) 2016/797, докато РИНФ не осигурява цялата необходима информация по отношение на съответните параметри, управителят на инфраструктура предоставя тази информация чрез други средства безплатно, в най-кратък срок и в електронен формат на железопътните предприятия, одобрените кандидати за заявки за маршрути и, когато е приложимо, за заявителите, посочени в член 2, параграф 22 от Директива (ЕС) 2016/797.
 Първото предоставяне на информация за съвместимостта с маршрута от страна на управителя на инфраструктурата посредством средства, различни от РИНФ, се извършва по искане на железопътното предприятие във възможно най-кратък срок и във всеки случай в срок от 15 дни, освен ако управителят на инфраструктурата и железопътното предприятие не постигнат съгласие за по-дълъг срок. Управителят на инфраструктурата осигурява изчерпателност и точност на информацията, предоставена на железопътното предприятие (железопътните предприятия).
 Управителят на инфраструктурата информира железопътното предприятие за промените в характеристиките на пътната книга чрез РИНФ, когато тази информация стане налична, или чрез други средства, докато РИНФ позволява подобни функции.
 При аварийни ситуации или при предаване на информация в реално време управителят на инфраструктурата осигурява незабавното предоставяне на информация на железопътното предприятие с подходящи средства за комуникация.
 В)Когато е уместно, се проверяват и други елементи за съвместимост с маршрута:
 –транспорт на опасни товари съгласно точка 4.2.3.4.3,
 –по-безшумен маршрут съгласно ТСОС „Шум“,
 –извънгабаритен превоз съгласно допълнение И
 –Условия за достъп до подземните гари за дизелови и други топлинни тягови системи, както е посочено в точка 4.2.8.3 от ТСОС „Локомотиви и пътнически подвижен състав“.
 4.2.2.5.2Композиране на влака
 В изискванията за влаковата композиция се вземат предвид следните елементи в зависимост от определеното трасе:
 а)всички возила във влаковата композиция, заедно с товарите им,
 –трябва да съответстват на всички изисквания, приложими за маршрутите, по които ще се движи влакът;
 –трябва да могат да се движат с максималната скорост, с която се предвижда да се движи влакът;
 б)всички возила във влаковата композиция трябва да са в рамките на определения за тях междуремонтен интервал по време на цялото пътуване (по отношение както на времето, така и на разстоянието);
 в)влакът, композиран от возила с товарите им, трябва да съответства на техническите и експлоатационните ограничения за съответната линия и да бъде в рамките на максималната дължина, допустима за изпращащите и приемащите терминали;
 г)железопътното предприятие отговаря всички возила и техните товари, които съставят влака, да бъдат технически годни за предстоящото пътуване и продължава да носи тази отговорност по време на цялото пътуване.
 Може да е необходимо железопътното предприятие да наложи допълнителни ограничения поради типа на спирачния режим или вида на тягата на даден влак (вж. точка 4.2.2.6).
 4.2.2.6.Спиране на влака
 4.2.2.6.1Минимални изисквания към спирачната система
 Всички возила във влаковата композиция трябва да са свързани към непрекъснатата автоматична спирачна система, определена в ТСОС „Подвижен състав — локомотиви и пътнически подвижен състав“ (LOC&PAS TSI) и в ТСОС „Товарни вагони в конвенционалната железопътна система“ (WAG TSI).
 Първото и последното возило (включително всички тягови единици) на всеки влак трябва да са с действаща система за автоматично спиране.
 В случай че влакът случайно бъде разделен на две части, и двете групи